Fluorita

context: Com s'ha dit anteriorment, la fluorita també es troba com a mineral accessori rar d'algunes roques plutòniques[40] (àcides tipus LIF o bàsiques alcalines) i en les seves pegmatites i silexites o derivats hidrotermals, amb altres minerals rics en fluor i, a vegades, amb minerals de terres rares (REE); més rarament en els seus equivalents volcànics (riolites amb topazi), amb beril, bertrandita, pseudobrookita, granat, hematites, topazi, cassiterita, bixbyïta i minerals de niobi.[10] A més a més de trobar-se associada a aquests minerals també pot trobar-se juntament amb  quars, dolomita, calcita, barita, celestina, wolframita, scheelita, apatita i alguns sulfurs.[41] També és freqüent trobar-lo com a mineral accessori en sienites, al voltant de fumaroles, en carbonatites i en cossos intrusius alcalins. També es troba en vetes d'alguns dipòsits hidrotermals i en dipòsits estratolligats així com en forma de ciment en gresos.[41] En filons hidrotermals d’alta temperatura es troba associada amb minerals d’estany-wolframi, topazi, beril, etc. En filons de baixa temperatura, es troba associada a baritina, calcita, etc. També es troba en dipòsits exhalatius, kàrstics o diagenètics, reemplaçant carbonats (ritmites diagèniques) o com a ciment en roques detrítiques. També s’ha descrit en skarns, carbonatites, llacs alcalins i com a mineral rar en crostes de la part superior de dipòsits evaporítics, associada a carbonats.[10]
qas: answers: text: la fluorita
question: Què es troba com a mineral accessori rar d'algunes roques plutòniques?

answers: text: de terres rares
question: Amb quins minerals es troba la fluorita a vegades?

answers: text: quars, dolomita, calcita, barita, celestina, wolframita, scheelita, apatita i alguns sulfurs
question: Quins minerals poden trobar-se juntament amb la fluorita?

answers: text: en gresos
question: On es pot trobar el mineral en forma de ciment?

answers: text: amb minerals d’estany-wolframi, topazi, beril, etc.
question: On es troba la fluorita associada en filons hidrotermals d'alta temperatura?

context: La fluorita és emprada per una gran varietat d'activitats malgrat que és un mineral difícil de treballar degut a la seva fragilitat.[5] Els usos principals són la metal·lúrgia, la ceràmica i la indústria química; també és utilitzada en la indústria òptica i pels lapidaris. El fluoespar, el nom amb què s'anomena la fluorita quan es ven processada o en grans quantitats, es divideix en tres graus diferents: àcid, ceràmic i metal·lúrgic. L'ús principal de la fluorita ha estat la producció d'àcid fluorhídric, material essencial en la fabricació de criolita sintètica i de fluorur d'alumini per a la indústria de l'alumini, i en moltes altres així com que aplicacions de la indústria química. La fluorita és un flux comú en la fosa d'acer. També és usada en la indústria del ciment per incorporar altres materials al clínquer i en la fabricació d'abrasius i articles de soldadura. També és usada, mitjançant complexos processos de tractaments, per a la fabricació d'objectius d'aparells òptics d'alta qualitat, com ara lents apocromàtiques en microscopis i telescopis. La varietat clorofana s'utilitza com a gemma.[59][9]
qas: answers: text: per una gran varietat d'activitats
question: Per a què és emprada la fluorita?

answers: text: la seva fragilitat
question: Què fa que la fluorita sigui un mineral difícil de treballar?

answers: text: la metal·lúrgia, la ceràmica i la indústria química; també és utilitzada en la indústria òptica i pels lapidaris
question: Quins són els usos principals de la fluorita?

answers: text: fluoespar
question: Com s'anomena la fluorita quan es ven processada o en grans quantitats?

context: En els dipòsits de reemplaçament és possible que la fluorita s'hagi format a partir de metasomatisme tot alterant la roca carbonàtica encaixant. Les zones de reemplaçament solen estar controlades estructuralment, principalment per plecs o falles que es troben en complexos dolomititzats o en zones de contacte amb roques ígnies intrusives. En aquests casos, els dipòsits de fluorita es troben associats a calcita, dolomita, quars, galena, esfalerita, pirita, marcassita, barita i celestina. Els dipòsits relacionats amb formacions carbonatades tenen representació arreu del món com ara al districte de Cave-in-Rock (Illinois); Coahuila (Mèxic); Transvaal (Sud-àfrica). Exemples de dipòsits relacionats amb roques ígnies són: Rio Verde, San Luis de Potosí i Aguachile (Mèxic).[40]
qas: answers: text: En els dipòsits de reemplaçament
question: On es possible que s'hagi format a partir de metasomatisme?

answers: text: controlades estructuralment
question: Com solen estar les zones de reemplaçament?

answers: text: en complexos dolomititzats o en zones de contacte amb roques ígnies intrusives
question: On són els plecs i falles que controlen estructuralment les zones de reemplaçament?

answers: text: Els dipòsits relacionats amb formacions carbonatades
question: Què té representació arreu del món?

answers: text: Rio Verde, San Luis de Potosí i Aguachile
question: Quins dipòsits relacionats amb roques ígnies són a Mèxic?

context: La fluorita pot presentar combinació de les formes típiques cúbiques i octaèdriques amb altres formes secundàries, és aleshores quan els cristalls poden presentar cares amb diferents morfologies.[12] Són relativament freqüents les cares dels dodecaedres rombals {110}, els tetrahexaedres {210} (produeixen superfícies addicionals paral·leles a les vores cúbiques, els icositetraedres  {211} o {311} i els hexaoctaedres {421}. L'hàbit cristal·lí de la fluorita es troba estretament lligat a la temperatura; per exemple, l'octaedre {111} es forma generalment a temperatures elevades mentre que el dodecaedre rombal {110} es forma a temperatures moderades i els cubs {100} a baixa temperatura com a formes dominants.[12]
qas: answers: text: cúbiques i octaèdriques
question: Quines són les formes típiques que pot presenta la fluorita?

answers: text: amb altres formes secundàries
question: Amb què es pot presentar la fluorita en combinació amb les formes típiques cúbiques i octaèdriques?

answers: text: L'hàbit cristal·lí de la fluorita
question: Què es troba estretament lligat a la temperatura?

answers: text: generalment a temperatures elevades
question: Com es forma l'octaedre?

answers: text: moderades
question: A quines temperatures es forma el dodecaedre rombal?

context: La mineria del fluorspar o fluorita va començar a Anglaterra cap al 1775; als EUA l'extracció econòmica del mineral es va iniciar entre 1820 i 1840 en diversos indrets alhora.[58] La producció i extracció va augmentar i es va estimular amb l'auge de les indústries ceràmiques, de l'acer, de l'alumini i la indústria química, sobretot durant la primera i segona guerra mundial. Amb el temps, els usos del fluor i la fluorita anaren augmentant; en són exemples els fluorocarbonis (1931) i l'ús com a catalitzador de l'àcid fluorhídric per als processos d'alquilació de fuels octans (1942). També és rellevant l'ús que tingué la fluorita en la separació, per flotació diferencial, de la galena i l'esfalerita durant els anys 30, tècnica que cap al 1940 s'aplicava a altres minerals, facilitant-ne i augmentant-ne la producció.[58] La producció de fluorspar caigué en picat després del Protocol de Montreal que limitava fortament l'ús de fluorocarbonis, així com amb el Protocol de Kyoto que limitava el dels fluorocarbonis hidrogenats. Cap als anys 2000, alguns països en vies de desenvolupament com ara la Xina o Mongòlia, començaren a produir fluorita altre cop per a satisfer les demandes internes de fluor. Durant la crisi econòmica de 2008, la producció mundial caigué un 3%, sobretot per la caiguda de vendes del sector automobilístic que emprava l'acer per a la producció de vehicles.[40]
qas: answers: text: cap al 1775
question: Quan va començar la mineria del fluospar o fluorita?

answers: text: Anglaterra
question: On va començar la mineria del fluospar o fluorita?

answers: text: entre 1820 i 1840
question: Quan va començar als EUA l'extracció econòmica del mineral?

answers: text: com a catalitzador
question: Com s'utilitzava l'àcid fluorhídric?

answers: text: 3%
question: Quant va caure la producció mundial durant la crisi econòmica de 2008?